**Ministerstvo zdravotníctva Slovenskej republiky, Limbová 2, 837 52 Bratislava IČO: 00165565**

sprostredkovateľský orgán pre Integrovaný regionálny operačný program

(ďalej ako „poskytovateľ“)

**ROZHODNUTIE**

**O SCHVÁLENÍ ŽIADOSTI**

**O POSKYTNUTIE NENÁVRATNÉHO FINANČNÉHO PRÍSPEVKU**

Poskytovateľ na základe žiadosti o poskytnutie nenávratného finančného príspevku (ďalej len „NFP“)

|  |  |
| --- | --- |
| **Identifikácia žiadateľa** **(ďalej len „žiadateľ“)**  | Ministerstvo zdravotníctva Slovenskej republiky, Limbová 2, 837 52 Bratislava, IČO: 00165565 |
| **Kód žiadosti o poskytnutie NFP** |  |
| **Kód vyzvania (ďalej len „vyzvanie“)** |  |
| **Názov projektu ako je uvedený v žiadosti o poskytnutie NFP (ďalej len „Projekt“)** |  |

prijatej dňa ..................... (ďalej len „žiadosť o NFP“)

rozhodol v súlade s ustanovením § 57 ods. 7 v spojení s § 19 a § 16 ods. 2 zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov (ďalej ako „zákon o príspevku z EŠIF“) takto:

1. Za partnera projektu sa schvaľuje ................................
2. Za užívateľa projektu sa schvaľuje ..................................
3. Žiadosť o NFP sa schvaľuje v celkovej výške výdavkov ................ eur (slovom: .........................), pričom celkové oprávnené výdavky projektu boli schválené vo výške najviac .......................... eur (slovom: ........................).
4. NFP sa žiadateľovi poskytuje najviac do výšky ...................... eur (slovom: ........................), pričom celkové oprávnené výdavky projektu za žiadateľa boli schválené vo výške najviac .................................. eur (slovom: ..............................). Dodatočné výdavky žiadateľa v žiadosti o NFP neboli uvedené.
5. NFP sa partnerovi poskytuje najviac do výšky .................. eur (slovom: .....................), pričom celkové výdavky projektu za partnera boli schválené vo výške najviac .................... eur (slovom: .....................). Dodatočné výdavky partnera v žiadosti o NFP neboli uvedené.
6. Poskytovateľ zároveň udeľuje prijímateľovi súhlas poskytnúť tovar nadobudnutý z NFP, špecifikovaný v prílohe č. 2 tohto rozhodnutia o schválení žiadosti o poskytnutie NFP (ďalej ako „rozhodnutie“), tretej osobe za splnenia podmienok uvedených v prílohe
č. 1 čl. 12 ods. 2 tohto rozhodnutia.
7. Pri poskytovaní NFP na realizáciu projektu sa postupuje podľa tohto rozhodnutia. Nadobudnutím právoplatnosti tohto rozhodnutia podľa § 52 ods. 1 zák. č. 71/1967 Zb. o správnom konaní (Správny poriadok) v znení neskorších predpisov nadobúda toto rozhodnutie účinnosť a žiadateľ sa ďalej označuje ako prijímateľ. Poskytnutie NFP
na základe tohto rozhodnutia je viazané na splnenie povinností prijímateľa uvedených v tomto rozhodnutí v rámci jeho príloh, ktoré sú označené v bode 8 tohto rozhodnutia.
8. Po nadobudnutí účinnosti tohto rozhodnutia sa jeho neoddeliteľnou súčasťou stávajú tieto prílohy:
	1. Príloha č. 1 - Práva a povinnosti prijímateľa a poskytovateľa v súvislosti s realizáciou projektu;
	2. Príloha č. 2 - Predmet podpory NFP;
	3. Príloha č. 3 - Rozpočet Projektu
		1. príloha č. 3a - rozpočet žiadateľa,
		2. príloha č. 3b - rozpočet partnera;
	4. Príloha č. 4 - Finančné opravy za porušenie pravidiel a postupov verejného obstarávania.
9. Zmena tohto rozhodnutia je možná za splnenia podmienok stanovených v § 22  až § 24 zákona o príspevku z EŠIF.
10. Zmena v právach a povinnostiach poskytovateľa a prijímateľa v súvislosti s realizáciou projektu ako aj v ďalších prílohách tohto rozhodnutia sa vykoná postupom a v rozsahu uvedenom v prílohe č. 1 tohto rozhodnutia.
11. Rozhodnutie sa vydáva na dobu určitú a jeho platnosť a účinnosť končí schválením poslednej následnej monitorovacej správy, ktorú je prijímateľ povinný predložiť poskytovateľovi v súlade s ustanovením článku 9 ods. 5 prílohy č. 1 tohto rozhodnutia.
12. Po právoplatnosti a účinnosti tohto rozhodnutia prijímateľ uzatvorí s partnerom zmluvu o partnerstve, v ktorej budú upravené vzájomné práva a povinnosti týchto zmluvných strán a taktiež práva a povinnosti medzi partnerom a užívateľom.
13. Poskytnutie finančných prostriedkov užívateľovi z príspevku partnera je podmienené uzatvorením zmluvy o príspevku medzi partnerom a užívateľom.

**O d ô v o d n e n i e:**

Poskytovateľ ako sprostredkovateľský orgán pre Integrovaný regionálny operačný program na základe splnomocnenia obsiahnutého v zmluve o vykonávaní časti úloh riadiaceho orgánu sprostredkovateľským orgánom č. 527/2015 961/MPRV SR zo dňa 13. 11. 2015 v znení neskorších dodatkov v rámci konania o žiadosti o NFP overil splnenie podmienok poskytnutia príspevku žiadateľa a partnera a dospel k záveru, že žiadosť o NFP podľa jej obsahu (vrátane príloh) splnila všetky podmienky poskytnutia príspevku tak, ako boli stanovené vo vyzvaní a zároveň bol k dispozícii dostatok finančných prostriedkov na financovanie realizácie projektu obsiahnutého v schválenej žiadosti o NFP na základe alokácie určenej v predmetnom vyzvaní, na základe čoho žiadosť schválil. Uvedené overenie podmienok poskytovania príspevku nelimituje poskytovateľa alebo štatutárny orgán poskytovateľa v overovaní ich splnenia v prípadných ďalších konaniach v súvislosti so žiadosťou v súlade so zákonom o príspevku z EŠIF.

Výška schváleného NFP je maximálna a v priebehu realizácie nesmie byť prekročená.

V súlade s ustanovením § 25 ods. 2 zákona o príspevku z EŠIF právny nárok na poskytnutie príspevku vzniká nadobudnutím právoplatnosti tohto rozhodnutia.

**P o u č e n i e:**

Proti tomuto rozhodnutiu je v súlade s § 22 zákona o príspevku z EŠIF možné podať odvolanie. Žiadateľ môže podať odvolanie písomne na adresu poskytovateľa uvedenú v tomto rozhodnutí do 10 pracovných dní odo dňa doručenia tohto rozhodnutia alebo elektronicky, zaslaním do elektronickej schránky poskytovateľa podpísané kvalifikovaným elektronickým podpisom alebo kvalifikovaným elektronickým podpisom s mandátnym certifikátom alebo kvalifikovanou elektronickou pečaťou. V odvolaní sa okrem identifikačných náležitostí (§ 22 odsek 5 písmeno a) a b) zákona o príspevku z EŠIF) musí uviesť, proti ktorému rozhodnutiu odvolanie smeruje, akej veci sa odvolanie týka a dôvody podania odvolania, čo odvolaním žiadateľ navrhuje a dátum podania a podpis osoby podávajúcej odvolanie.

Žiadateľ je v súlade s § 22 zákona o príspevku z EŠIF oprávnený sa vzdať odvolania. Vzdanie sa odvolania prijímateľ podá písomne na adresu poskytovateľa uvedenú v tomto rozhodnutí alebo elektronicky zaslaním do elektronickej schránky poskytovateľa podpísané kvalifikovaným elektronickým podpisom alebo kvalifikovaným elektronickým podpisom s mandátnym certifikátom alebo kvalifikovanou elektronickou pečaťou.

Prijímateľ je oprávnený podať podnet na preskúmanie rozhodnutia mimo odvolacieho konania v súlade s podmienkami uvedenými v § 24 zákona o príspevku z EŠIF.

Toto rozhodnutie je preskúmateľné súdom.

V Bratislave dňa ..............................

 Marek Krajčí

minister zdravotníctva